Jegrička

Jegrička je jedinstven vodotok (riječica), sačinjen od niza bara i depresija. Njen tok, koji protiče kroz četiri opštine u dužini od 64 km. u pravcu zapad - istok, počinje od Malog bačkog kanala kod Despotova, a završava se u Tisi kod Žablja, Srbija. Zaštićeno područje Jegrička je proglašena zaštićenim područjem odlukama 4 opštine: Službeni list opštine Žabalj br. 11/05, Službeni list Opštine Temerin br. 10/05, Službeni list Opštine Vrbas br. 7/06 i Službeni list Opštine Bačka Palanka br. 13/06. Prema kriterijumima vrijednovanja i postupku kategorizacije zaštićenih područja Jegrička je svrstana u II kategoriju – pokrajinskog/regionalnog, odnosno velikog značaja. Površina parka prirode 1.144,81 ha. Prema WDPA evidanciji Park prirode Jegrička je svrstan u V kategoriju. JVP Vode Vojvodine je ovlašteni upravljač. Bioraznolikost Odlike parka prirode su prisustvo rijetkih, reliktnih i endemičkih vrsta koje su ugrožene ne samo u Srbiji već i u cijeloj Evropi. Bogatstvo flore i faune odlikuje se sa: 80 vrsta vodenih i močvarnih biljaka: bijeli lokvanj (Nymphaea alba), barska paprat (Thelypteris palustris), vodeni orašak (Trapa natans), mešinka (Utricularia vulgaris) i dr. oko 190 registrovanih vrsta ptica od kojih su mnoge rijetke i ugrožene: crnogrli gnjurac (Podiceps nigricollis), patka njorka (Aythya nyroka), divlja guska (Anser anser), eja močvarica (Circus aeroginosus), sivi barski petlić (Porzana parva), belobrka čigra (Chlidonias hybridus), modrovoljka (Luscinia svecica) i dr. Prisutno 20 vrsta riba od kojih su 14 autohtone. Najznačajniji predstavnici su: smuđ (Stizostedion lucioperca), linjak (Tinca tinca), šaran (Cyprinus carpio), štuka (Esox lucius) i som (Silurus glanis). Više vrsta vodozemaca i gmizavaca (zmije, belouška (Natrix natrix) i ribarica (N. tesselata))., od kojih su mnoge zaštićene i strogo zaštićene Značajno je prisustvo]] vidre (Lutra lutra), rijetke i ugrožene u cijeloj Evropi. Ostale zaštite Prema Uredbi o ekološkoj mreži, područje PP „Jegrička” je ekološki značajno područje Republike Srbije pod rednim br. 10 – „Jegrička”, identifikovano kao međunarodno i nacionalno značajno područje za ptice - RS004IBA i međunarodno značajno područje za biljke (IPA). Galerija biljaka Galerija ptica Vanjske veze „Park prirode Jegrička”. Energetski portal. Pristupljeno 17. 2. 2025. „Registar zaštićenih područja prirode u Srbiji”. Udruženje za zaštitu šuma, 23. decembar 2023.. Pristupljeno 17. 2. 2025. „Jegrička, Park prirode o kojem se sve više priča”. Top Srbija. Pristupljeno 17. 2. 2025. „Park prirode Jegrička čistilo i uređivalo 230 volontera”. Agrosmart, 15. septembar 2015.. Pristupljeno 17. 2. 2025. Izvori